13 വിമാനത്താവളങ്ങളുടെ നടത്തിപ്പ് കൂടി സ്വകാര്യമേഖലയ്ക്ക് കൈമാറാനൊരുങ്ങി കേന്ദ്ര സര്ക്കാര് നടപടികള് ആരംഭിച്ചു ന്യൂഡല്ഹി: 13 വിമാനത്താവളങ്ങളുടെ നടത്തിപ്പ് കൂടി സ്വകാര്യമേഖലയ്ക്ക് കൈമാറാനൊരുങ്ങി കേന്ദ്ര സര്ക്കാര്. കേന്ദ്ര സര്ക്കാരിന്റെ കീഴിലുള്ള 13 വിമാനത്താവളങ്ങളുടെ നടത്തിപ്പാണ് സ്വകാര്യ മേഖലയ്ക്ക് നല്കാന് തീരുമാനിച്ചത്. നടപ്പ് സാമ്ബത്തിക വര്ഷത്തിന്റെ അവസാനത്തോടെ കൈമാറ്റ നടപടികള് പൂര്ത്തിയാക്കാനാണ് സര്ക്കാര് ലക്ഷ്യമിടുന്നത്. എയര്പോര്ട്ട് അതോറിറ്റി ഓഫ് ഇന്ത്യ സ്വകാര്യ മേഖലയ്ക്ക് കൈമാറാന് ഉദ്ദേശിക്കുന്ന വിമാനത്താവളങ്ങളുടെ പട്ടിക കേന്ദ്രസര്ക്കാരിന് കൈമാറുകയും ചെയ്തു. നിലവിലുള്ള ഏഴ് വലിയ വിമാനത്താവളങ്ങളെ ആറ് ചെറിയ വിമാനത്താവളങ്ങളുമായി ചേര്ത്ത് സ്വകാര്യ മേഖലയ്ക്ക് കൈമാറാനാണ് കേന്ദ്ര സര്ക്കാരിന്റെ പദ്ധതി. വാരണാസി, അമൃത്സര്, ഭുവനേശ്വര്, റായ്പൂര്, ഇന്ഡോര്, ട്രിച്ചി തുടങ്ങിയ വിമാനത്താവളങ്ങളുടെയെല്ലാം നടത്തിപ്പ് സ്വകാര്യ മേഖലയ്ക്ക് നല്കും. എയര്പോര്ട്ട് അതോറിറ്റി ഓഫ് ഇന്ത്യയുടെ കീഴിലാണ് നിലവില് ഈ വിമാനത്താവലങ്ങളുടെയെല്ലാം പ്രവര്ത്തനം നടക്കുന്നത്. അടുത്ത നാല് വര്ഷത്തിനുള്ളില് 25 വിമാനത്താവളങ്ങള് സ്വകാര്യവത്കരിക്കാനും സര്ക്കാര് പദ്ധതിയിടുന്നുണ്ട്. തിരുവനന്തപുരം അടക്കമുള്ള വിമാനത്താവളങ്ങളുടെ ചുമതല കൈമാറിയതിന് സമാനമായി അടുത്ത 50 വര്ഷത്തേക്കായിരിക്കും സ്വകാര്യ നടത്തിപ്പുകാര്ക്ക് വിമാനത്താവളങ്ങള് കൈമാറുന്നത്.